GiliGold/VAD_KnessetCorpus huggingface dataset:
יוליה שמאלוב-ברקוביץ: ולשרים לענייני כלום, אני מציעה כן להתפטר מהמשרדים ולחזור לכנסת, כי יש פה המון המון עבודה.
יוליה שמאלוב-ברקוביץ: כל הטיעונים ששמעתי מחבר הכנסת אלקין הם טיעונים לא רציניים, הם טיעונים שבעיניי באיזשהו מקום כאילו מדובר על תקציב, על דאגה לחלשים, אבל תכל'ס, השרים לא רוצים להגיע לכאן.
יוליה שמאלוב-ברקוביץ: לכן אני חושבת שצריך להפסיק את הדיון בנושא הזה.
מאיר שטרית: האמת היא שבאתי לדיון הזה כדי לומר, שאני לא רואה את הסכנה הגדולה שמולה ניצבת הקואליציה במטרתה לשנות את החוק הזה.
מאיר שטרית: הרי ממה נפשך, אין היום לאופוזיציה 50 חברי כנסת, כך שאם באמת הקואליציה ניצבת נגד חוק מסוים של האופוזיציה, היא תמיד תוכל להפיל אותו גם בלי הצורך בחוק הזה.
מאיר שטרית: למה אני מתריע?
מאיר שטרית: כי זה נכון באמת, אני הצבעתי בעד החוק הזה.
מאיר שטרית: לא רק זה, הייתי בין היוזמים של החוק הזה בזמנו.
מאיר שטרית: החוק הזה עבר דרכי בשנים 2003, 2004, כשעשינו את השינוי הכלכלי.
מאיר שטרית: הייתי באוצר עם נתניהו.
ארבל אסטרחן: ב-2003.
מאיר שטרית: ב-2003 נעזרתי בתיקון החוק הזה כדי למנוע את ההשתוללות של הכנסת ואת הפזרנות הבלתי נסבלת של תקציב המדינה, אללה בבאללה כמו שאומרים.
מאיר שטרית: וזה באמת עבר כל גבול בכל הממשלות, אני הייתי עד לעניין הזה.
מאיר שטרית: זאת הפקרות מוחלטת, שיש רוב זמני - נגיד יש סכסוך בתוך קואליציה, חלק מהקואליציה מצביע עם האופוזיציה וחוקים עוברים אוטומטית, או שחברי קואליציה נעדרים.
מאיר שטרית: באמת אין לממשלה ברירה, אלא לבטל את החוקים בחוק ההסדרים, או לעשות כל מיני תיקונים אחרים.
מאיר שטרית: אגף תקציבים היה שם את החוקים האלה בצד, אומר: אין לי כסף, יופי שיש חוק, אין מאיפה לממן.
מאיר שטרית: יש מדינות בעולם, שבהן יש תהליך פשוט, אומרים: לא יאושר חוק תקציבי, אלא באישור הממשלה.
מאיר שטרית: יש כאלה מדינות אגב, שאי אפשר להעביר חוק תקציבי, רק אם הממשלה מאשרת אותו, אז למה לקבוע 55?
מאיר שטרית: תקבעו ישר את החוק הזה.
מאיר שטרית: תגידו שאי אפשר לאשר שום חוק תקציבי, אלא באישור הממשלה.
מאיר שטרית: אני מוכן לומר מהסתכלות על הכנסת מהצד, למרות שאני באופוזיציה, בדרך כלל בעולם כולו פרלמנטים, תפקידם לבקר את הממשלה ולמנוע מהממשלה להוציא הוצאות שלא כתובות בתקציב, והם מקפידים על כך שהממשלה לא תעבור את תקציבה ועושים לה את המוות על כל הוצאה שלא כחוק ושלא כדין, והם דנים בתקציבי המשרדים המאושרים כל שנה ונכנסים בעובי הקורה ובודקים מה עושים עם הכסף.
מאיר שטרית: אצלנו השיח הוא אחר לגמרי, כל אחד מנסה להעביר עוד חוק ועוד חוק, שיש לו כמובן עלויות כספיות, ואין מאיפה לשלם.
מאיר שטרית: התוצאה היא שאוצר המדינה מכין תקציב, ואז מכינים חוקים שצריך לממן אותם ואין מאיפה; במקרה הטוב דוחים אותם בשנה קדימה, כדי שבשנה הבאה יכניסו אותם ואז יש פחות כסף למטרות החשובות.
מאיר שטרית: אני ער לסוגיה, ולכן העברנו את החוק הזה.
מאיר שטרית: אני לא מבין למה היום צריך את התיקון.
מאיר שטרית: אין בתיקון הזה שום צורך, כי ממילא זה קיים.
מאיר שטרית: אם יהיו 50, אני אומר לך אדוני היושב ראש שיהיו גם 55, הרי איך יהיו 50?
יריב לוין: זה כבר הוכח.
מאיר שטרית: איך יהיו 50?
מאיר שטרית: רק אם יש חלק מהקואליציה שתומך בחוק, אחרת זה לא יקרה.
מאיר שטרית: לכן אני חושב שהחקיקה הזאת היא מרגיזה, היא מיותרת ואין בה צורך.
מאיר שטרית: ואם החוק הזה יישאר, הממשלה בכלל במצב הנוכחי, כשהממשלה מגיעה כבר לשליש מהכנסת, למה שליש?
מאיר שטרית: אני הצעתי גם מעל במת הכנסת לראש הממשלה, שימנה 61 שרים, ואז לממשלה תמיד יש רוב בכנסת, בכלל אין חשש, שום חוק לא יעבור.
מאיר שטרית: אם החוק יעבור, אני רוצה להגיש הסתייגות, שתקבע שהרוב הדרוש להעברה תקציבית יהיה 61.
מאיר שטרית: אני רוצה לקבוע שיהיה 61.
מאיר שטרית: אני מבקש שתרשום בהסתייגויות, שיהיה רוב של 61.
מאיר שטרית: למה אני מציע 61?
מאיר שטרית: אני אומר לך בכנות וביושר, אני מאמין שהממשלה הזאת לא תחזיק מעמד הרבה זמן, ושאנחנו נחזור לממשלה.
מאיר שטרית: אתם אז תהיו במצב שאתם תאכלו את הלב, למרות שהיום זה נראה לכם נחמד שזה 61.
מאיר שטרית: אני עושה את זה כדי להוכיח, שמה שאופוזיציה עושה כשהיא במצב של אופוזיציה, וקואליציה עושה כשהיא במצב של קואליציה ויש לה רוב והיא חושבת שזה טוב לה, מחר זה מתהפך עליה.
מאיר שטרית: אני יכול להביא לך 1,000 דוגמאות כאלה שקרו בכנסת הזאת בזמן כהונתי.
מאיר שטרית: היום כזקן חברי הכנסת אני יכול לומר זאת.
מאיר שטרית: אגב, ראיתי כבר איך דברים מתהפכים עלינו, על הליכוד, הייתי אתך באותה מפלגה, איך הדברים התהפכו על הליכוד, כשעשינו בקואליציה דבר אחד, ומצאנו את עצמנו למחרת אוכלים את מה שעשינו.
מאיר שטרית: הצבעה שמית ליושב ראש כנסת, ההצבעה הייתה הצבעה חשאית, ביטול הצבעה חשאית.
מאיר שטרית: הקטנת מספר חברי הכנסת בוועדות הכנסת על ידי חיים קורפו ערב הבחירות, כי היינו בטוחים שננצח את הבחירות והפסדנו, ואז באופוזיציה לא היה מקום לחברי הכנסת.
מאיר שטרית: ואני יכול לתת לך עוד דוגמאות רבות מאוד שהתהפכו עלינו.
מאיר שטרית: הגורל מתהפך, כי זה גלגל.
מאיר שטרית: לכן אני מציע, אל תיחפזו בחקיקה, כי החקיקה הזאת יכולה להתהפך עליכם.
מאיר שטרית: אני לא מפחד מהחקיקה הזאת, כי הרי אני אומר לך שהכול זמני.
מאיר שטרית: אם אני אחזור לממשלה, אני אעדיף שתשנו את זה ל-61, כי אז באמת החיים שלי יהיו טובים, לא אצטרך בכלל להתאמץ, אתם תאכלו את הלב ולא תוכלו לעשות דבר.
מאיר שטרית: לכן אני מציע, אדוני היושב ראש, לכבודה של הכנסת, חבל על החוק הזה, הוא חוק מיותר, שלא צריכים אותו, הקואליציה לא זקוקה לו, יש לה רוב הרבה יותר גדול מאשר 55 מנדטים.
מאיר שטרית: אם הקואליציה באמת תתמוך בו ב-50 חברים, היא תתמוך גם ב-55.
מאיר שטרית: לכן גם אין צורך בחוק.
רונית תירוש: אדוני היושב ראש, אני אגב אנצל את הדיון הזה כדי לחסוך שעת פסיכולוג.
רונית תירוש: אני כן מקבלת את הדברים שאמר חבר הכנסת אלקין ביושר, ואני חושבת שגם דבריו של חבר הכנסת שטרית הם תואמים.
רונית תירוש: אני מבינה את הנימוקים ומקבלת את הסקירה ההיסטורית, ואני מוותרת על המשפט שתכננתי לומר, שזה תפור לפי מידות.
רונית תירוש: כל אחד בהיותו בממשלה מחליט להערים קשיים כאלה ואחרים.
רונית תירוש: אבל אני חושבת שאנחנו מצויים פה - בערך כמו היועץ המשפטי שצריך לפצל את סמכויותיו, הקואליציה בוודאי ובוודאי נמצאת במצב הזה, אבל אנחנו כחברי כנסת נמצאים במצב שהוא סתירה פנימית לתפקידנו.
רונית תירוש: אנחנו הולכים להקשות על עצמנו ולהעביר חקיקה.
רונית תירוש: זה לא משנה, היום אני באופוזיציה, מחר לא, זה נכון שזה קורה, אבל זה ממש לא משנה לטיעון.
רונית תירוש: אני אומרת שאנחנו הולכים להצביע נגד עצמנו, חברי כנסת לדורותיהם, כדי שנוכל להעביר פה איזושהי חקיקה.
רונית תירוש: לכן לסיום אני אחדד את דבריו של חבר הכנסת שטרית ואציע מקצה שיפורים.
רונית תירוש: אני אומרת שיהיו רק חברי ממשלה, רק שרים, להציע הצעות תקציביות מעל חמישה מיליון, חמישה מיליון וחצי.
רונית תירוש: רק הם, כי ממילא אין לנו סיכוי.
רונית תירוש: אין שום סיכוי בעולם, שנצליח להעביר משהו כזה, אילולא השר מסכים.
רונית תירוש: אם זה כל כך תלוי בהם, בואו נחוקק חוק.
רונית תירוש: עזבו מספרים, שרק שרי ממשלה לדורותיהם יוכלו להגיש הצעות חוק תקציביות.
רונית תירוש: אני אומרת את זה באמת ביושר, בלי ציניות, כי אחרת זה מביך, זה לא עושה לי חשק לקום בבוקר ולבוא לכאן, בשביל מה?
רונית תירוש: בשביל להציע הצעות חוק דקלרטיביות?
רונית תירוש: אני יודעת כמה קשה וכמה חסר סיכוי להעביר הצעה תקציבית, אבל אי אפשר לתחום את עצמי רק לזה.
רונית תירוש: בכל זאת אנחנו רוצים לשנות, ואנחנו לא יכולים, אז נשאיר את זה רק לממשלה.
רונית תירוש: אדוני היושב ראש, אני מבקשת בשיא הרצינות להציע את זה לממשלה כחלופה עניינית, ואגב יש בה הגיון.
אילן גילאון: אדוני, גם אני כמו חברתי, חבר כנסת בשיקום, אני עושה קצת ונטילציה לעצמי להוציא קיטור.
אילן גילאון: אבל לפחות בדבר אחד תודו, שמרקס באמת צדק, כמה ההוויה יוצרת באמת את התודעה, זה לא סתם החשבון של חבר הכנסת שטרית שיהיה 61, כי זה מה שאצלנו החבר'ה קוראים "לעשות את ה-10% שלהם בפעם הבאה".
אילן גילאון: קודם כל, אני רוצה לברך אותך בנסיבות האלה.
אילן גילאון: בימים כתיקונם ובמקום כתיקונו, לא היה צריך לברך אותך, כי זה ברור לגמרי, שחבר כנסת יהיה קודם כל נאמן לכנסת, לא לקואליציה ולא לשום דבר ששוחק את אותו מקום שבו הוא נמצא.
אילן גילאון: אתה יודע, שלי תמיד יש אותו תענוג כל כך מפוקפק, שאף פעם לא יכולים להגיד לי: אבל גם אתם עשיתם ככה קודם, כי אני לצערי לא התנסיתי בעניין הזה.
אילן גילאון: לכן אני כבר מעיד על עצמי כאדם, שלעולם, גם ב-50 וגם ב-45 חברי כנסת, לא יוכל להעביר חקיקה אמיתית.
אילן גילאון: ומה היא חקיקה אמיתית?
אילן גילאון: חקיקה אמיתית היא חקיקה תקציבית, תסלחו לי, אבל החמרת הענישה לגנבי הדבורים, עם כל הכבוד, וזה מה שנקרא לזות החקיקה, יש לנו מאות, עשרות של חוקים מן הסוג הזה, המדפים מלאה חוקים כאלה, כי זה מה שמחוקקים בכנסת היום.
אילן גילאון: זה לא סוד שאני אוהב חיות.
אילן גילאון: יש לי הרבה חיות בבית – אנה, ג'יפה ונולי, הרבה חיות.
אילן גילאון: אצל הכלבים יש כזה קטע, שהם מסמנים את המגרש שלהם כשהם משתינים בסביבה.
אילן גילאון: אני לא חושב שמישהו ייעלב, אם אני אכנה את סוג החקיקה הזאת כסוג של "בואו נשתין בסביבה".
אילן גילאון: אסור לי אפילו להציל את כבודה של הממשלה, כי היא לא צריכה את החקיקה הזאת.
אילן גילאון: זאת היא חקיקה, שהיא השתנה של כלבים בסביבתם כדי לסמן את המגרש, ומעבר לכל להגיד את המשפט: אנחנו ממשלה ואתם לא.
אילן גילאון: נו, בסדר, תענוג מאוד מפוקפק.
אילן גילאון: ולכן הייתי מציע לך, בוא נלך קצת יותר רחוק.
אילן גילאון: אם מאיר שטרית, ואליבא דמאיר שטרית שהוא יעמוד בהבטחה הזאת, כי הבסיס בהחלטה הנואלת הזאת, שבה החליטו על ה-50% כאילו אין קואליציות, כאילו אין מספיק מנגנוני הגנה על הממשלה, ותראה שיש חוק ההסדרים שהוא בית קברות לכל חקיקה, יש ועדת שרים, יש חוק הסדרים.
אילן גילאון: כאשר השלטון יחליט שהוא לא רוצה, זה לא יעזור.
אילן גילאון: אז למה הדבר הזה?
אילן גילאון: לכן אני אומר לך: בוא לך יותר רחוק, אם הוא רוצה לעשות את ה-10% שלו כל שנה, לך אתה הפוך, יש לי הצעה לתיקון, בואו נרד ל-45, אנחנו נוריד כל קדנציה 10%, כי אחרת זה צחוק מן העבודה.
אילן גילאון: אנשים הולכים ונותנים החמרה בענישה בעוד שלושה חודשים, ואחרי זה יש גנבי חוקים, שאומרים אותו חוק, אבל לא שלושה חודשים, חמישה חודשים, ואולי צריך לחוקק גם חוק לגנבי חוקים, אבל הבעיה היא שאז מי שיגנוב גם את החוק הזה – ותסתכל מה אנחנו עושים מהכנסת, למה כל הדבר הזה?
אילן גילאון: אבל שאלה אחת רצינית, כי אמרתי שאני עושה ונטילציה לעצמי, וזה לנציג של משרד המשפטים, האם חקיקה שמתייחסת לשריון רוב, לא צריכה בעצמה החלטת רוב מיוחס?
אילן גילאון: האם אפשר להעביר אותה ברוב פשוט?
אילן גילאון: אז זה יהיה מצחיק, אנחנו מעבירים שריון של רוב מיוחד ברוב פשוט.
יריב לוין: חבר הכנסת גילאון, נדמה לי שהשאלה הזאת צריכה להיות מופנית לארבל, אבל נדמה לי שהנושא הזה כבר עלה במליאה - -
אילן גילאון: לא, חשבתי שמשרד המשפטים צריך להשיב.
יריב לוין: הייתה גם תכתובת בעניין הזה בין יושבת ראש סיעת קדימה ויושב ראש הכנסת.
יריב לוין: ניתנה תשובה, והתשובה הייתה לא.
אילן גילאון: אבל בכל זאת הייתי רוצה שמשרד המשפטים רק יתייחס לנוהל הרווח.
רונית תירוש: בלי לפגוע בארבל, הוא רוצה גם חוות דעת נוספת.
יריב לוין: אני חושב שזה עניין שמסור לייעוץ המשפטי שלנו, אני לא מציע שבסוגייה כזאת נבקש ייעוץ משפטי מהממשלה.
יריב לוין: אני רוצה לשמור על מעמדו של הייעוץ המשפטי של הכנסת.
אילן גילאון: ארבל, אני עפר לרגליה.
אילן גילאון: אני יודע למה אני רוצה את משרד המשפטים, זה לא בכדי, הלא יש פה מלא עורכי דין ורופאים.
יריב לוין: עמדתכם יכולה להיות כפי שתהיה.
יריב לוין: בעניין הזה, לטעמי - - -
אילן גילאון: הא, להם יש משפט אחר?
יריב לוין: לא, אנחנו מחויבים בעניין הזה לעמדה של הייעוץ המשפטי שלנו.
יריב לוין: מאחר שאני עסקתי עכשיו הרבה מאוד במינוי יועץ משפטי לכנסת, אני חושב שאנחנו צריכים לחזק את המוסד של הייעוץ המשפטי - -
אילן גילאון: אני רוצה לשמור לעצמי את הזכות, ואני אמסור לאדוני ולכל חברי הוועדה כמובן את התשובה של משרד המשפטים.
יריב לוין: אני בוודאי לא אעמוד בדרכך.
יריב לוין: תמיד מסיימים עם נסים זאב, אז בהיעדרו נסיים עם זאב בילסקי.
זאב בילסקי: אדוני היושב ראש, שמונת החודשים שאני פה בכנסת מעלים הרבה מאוד תהיות.
זאב בילסקי: יכול להיות שאני דווקא האדם המתאים כדי לראות דברים שכל הזקנים שנמצאים פה 20, 26 שנים, זה שפעם עשה ככה ואחר כך סידר את עצמו ככה ומצא את עצמו ככה, ואתה יודע, אני כבר מתחיל לאט לאט לראות איך העסק פה הולך.
זאב בילסקי: לכן אני זוכר שכאשר באו חוקי המשילות, מה שנקרא חוק מופז, מאוד כאב לי החוק הזה כדמוקרט, כאדם שבכל אופן יש לו קצת ניסיון בחיים ציבוריים.
זאב בילסקי: מדובר בדבר שיכול להטיב עם מישהו ברגע מסוים.
זאב בילסקי: זה מאוד פגע בי.
זאב בילסקי: מכיוון שאני מכיר, ואפילו מוקיר, את ראש הממשלה הרבה מאוד שנים, חשבתי לעצמי, למה הוא עושה את זה, בלחץ כזה, נגד יושב ראש הכנסת.
זאב בילסקי: ראיתי מעט מאוד ראשי ממשלה שהולכים נגד יושב ראש הכנסת, שמעבירים חוק ויושב ראש הכנסת בורח מן האולם, לא רוצה להיות בו אפילו כדי שנפשו לא תהיה קשורה בעניין הזה, ובכל זאת ראש הממשלה הולך.
זאב בילסקי: ואז שאלתי אנשים יודעי דבר, אני בכל אופן לא כל כך מאלה, והם אמרו: בילסקי, אתה לא יודע, יש לו ראייה, אתה לא יודע, יש לו ראייה, הוא יודע שעוד מעט יהיה ככה ואז מקדימה יעברו ככה ויעשו ככה.
זאב בילסקי: ועכשיו כשאני שומע את כל אלה שחשבו ככה ובא להם ככה ועשו ככה, אתה מבין?
זאב בילסקי: אני מתחיל להבין את החוכמה ואת החזון של האנשים שיושבים פה.
זאב בילסקי: לכן אולי גם אתה, שאתה די חדש פה ובאמת כניסתך היא ממש מרשימה, יכול להיות, אולי יחד ניתן יד ונשים סוף לככה ולככה, וכל אנשי החזון שמתכננים ואחר כך נופלים למה שהם עצמם עשו, איך אנחנו יכולים לפתור את זה?
זאב בילסקי: אני חושב שדווקא אתה האדם שמאוד מתאים לזה - ללכת לנושא של לפחות ניסיון להסכמות.
זאב בילסקי: אותם חוקים שהם בנשמת אפה של הכנסת הזאת, למשל בחוק הזה, אם אתה שואל אותי, יש בזה הרבה מאוד היגיון.
זאב בילסקי: אני רואה 80 מיליון פה, 100 מיליון פה, אני אומר שאם הייתי ראש עיריית רעננה, וכל חמש דקות היה בא מישהו ומביא לי מיליון, הייתי שואל אותו: אדוני, מאיפה?
זאב בילסקי: אישרנו תקציב לפני יומיים, מי ישלם את זה?
זאב בילסקי: מאיפה?
זאב בילסקי: אין פה שכל בכלל, זה לא יכול להיות.
זאב בילסקי: אז יש פה הגיון מסוים.
זאב בילסקי: אבל למה לא לעשות ניסיון לפחות?
זאב בילסקי: הרי במילא כולם אצלך.
זאב בילסקי: הצלחת, אולי שכנעת, אולי התפשרת, אולי נניח פשרה של 52, 53, ואז בגדול אתה מעביר דבר שיש לו הסכמה.
זאב בילסקי: לכן אני הייתי מציע לכל אותם חוקי משילות, שיעברו דרכך, אדוני היושב ראש, יש פה מספיק אנשים בקדימה שיש להם שתי תכונות טובות – אל"ף, יש להם הרבה מאוד ניסיון בעניין הזה; ובי"ת, יש להם גם הרגשה, שמהר מאוד הם יגיעו למקום של אלה שככה.
זאב בילסקי: אז יכול להיות שבמקום שאלה שככה יגידו: אתה יודע מה, אדוני היושב ראש?
זאב בילסקי: יכול להיות, שגם אני מטעמים שלי, מעדיף שנלך על איזושהי פשרה, שתביא הרבה מאוד כבוד לכנסת, ולא כמו היום להביא אותי בשלוש בבוקר, אז אתה תחסוך לי גם באופן אישי הרבה מאוד.
יריב לוין: הנושא הראשון על סדר-היום, הרכב ועדת הפירושים – לפי סעיף 149(ב) לתקנון הכנסת.
יריב לוין: על-פי סעיף 149(ב) יש צורך בהקמת ועדת פירושים.
יריב לוין: בהתייעצות ובתיאום עם יושב-ראש הכנסת, על-פי התקנון, אני מבקש להציע את ההרכב הבא, שקובע את הרכב הוועדה, ככל הניתן, בחלוקה רחבה בין סיעות הבית.
יריב לוין: שם נציג מטעם כל סיעה נמסר לנו על-ידי הסיעה עצמה, כלומר הוא לא קביעה שלנו.
יריב לוין: יושב-ראש הכנסת הוא יושב-ראש הוועדה, וכן שמונה חברי כנסת: יריב לוין מטעם הליכוד, מאיר שטרית מקדימה, דניאל בן-סימון מהעבודה, דוד רותם מישראל ביתנו, אברהם מיכאלי מש"ס, אורי אריאל מהאיחוד הלאומי, משה גפני מיהדות התורה ודב חנין מחד"ש.
יריב לוין: אם כך, מי בעד?
יריב לוין: ה צ ב ע ה בעד – 2 נגד – אין נמנעים – אין ההצעה אושרה פה-אחד.
יריב לוין: ערעורו של חבר הכנסת מיכאל בן-ארי על החלטת יו"ר הכנסת לבטל את הצעתו הרגילה לסדר-היום שכבר אושרה, ודיון עקרוני בסוגיית הגבלת תוכן הנושאים שחבר כנסת רשאי להעלות במסגרת הצעה לסדר-היום
יריב לוין: הנושא השני על סדר-היום: ערעורו של חבר הכנסת מיכאל בן-ארי על החלטת יו"ר הכנסת לבטל את הצעתו הרגילה לסדר-היום שכבר אושרה, ודיון עקרוני בסוגיית הגבלת תוכן הנושאים שחבר כנסת רשאי להעלות במסגרת הצעה לסדר-היום.
יריב לוין: בבקשה, חבר הכנסת בן-ארי.
מיכאל בן-ארי: בשבוע שעבר ביקשתי הצעה רגילה לסדר בנושא 19 שנה להירצחו של הרב כהנא.
מיכאל בן-ארי: אני רוצה להזכיר לנוכחים, שהרב כהנא היה חבר כנסת בכנסת ה-11, נרצח בנובמבר 1990.
מיכאל בן-ארי: בכנסת נערכה לכבודו ישיבת אבל, בראשות יושב-ראש הכנסת דן תיכון באותם ימים.
מיכאל בן-ארי: תמונתו של הרב כהנא עדיין מתנוססת כאן באלבום התמונות של חברי הכנסת ה-11.
מיכאל בן-ארי: דבריו נמצאים בדברי ימי הכנסת, לא נמחקו.
מיכאל בן-ארי: ההצעה שלי לסדר רצתה לעסוק בתשתית שממנה בא הרב כהנא.
מיכאל בן-ארי: בזמנו החלפתי כמה מלים על כך עם ריבלין, והוא הבין שאני לא מתכוון לגשת לשום מקום שיכול לגרות או להתגרות.
מיכאל בן-ארי: ובכל זאת, אף-על-פי שההצעה התקבלה על-ידי נשיאות הכנסת או מי שעוסק בזה בימי שני, ביום שלישי בערב התקשר אלי מזכיר הכנסת, מר איל ינון, שמודיע לי שהיושב-ראש החליט לבטל את ההצעה שלי.
מיכאל בן-ארי: הוא לא שוחח אתי, הוא לא שאל אותי, הוא לא הסביר לי, זה דיאלוג שנוצר מעל כלי התקשורת, ולפי מיטב הבנתי זה נעשה בעקבות פנייה של עיתונאים ההתנהלות הכוחנית הזאת באה לידי ביטוי על-ידי יושב-ראש הכנסת, מכוח סמכות שאני מסופק אם יש לו.
מיכאל בן-ארי: אני מחזיק פה את הפרק החמישי בתקנון הכנסת, בנושא הצעות לסדר-יום של חבר הכנסת, בסעיף 78, ואני לא מוצא ולו משפט, מילה או אפילו בין השורות שבהם יכול היה להיתלות היושב-ראש כשהוא פסל את ההצעה הזאת לסדר.
מיכאל בן-ארי: זאת ועוד, חבר הכנסת ראובן ריבלין בהיותו יושב-ראש הכנסת, בכנסת ה-16, אישר הצעות לסדר פרובוקטיביות, שיש בהן דברים קשים.
מיכאל בן-ארי: אתן דוגמה: "לכבוד יושב-ראש הכנסת, חבר הכנסת ריבלין ראובן.
מיכאל בן-ארי: אדוני היושב-ראש, אבקש להעלות על סדר-יומה של הכנסת הצעה דחופה בנושא חיסולו של השיח' אחמד יאסין.
מיכאל בן-ארי: דברי הסבר: היום בשעות הבוקר המוקדמות חוסל מנהיג תנועת החמאס, השיח' אחמד יאסין, באמצעות טילים.
מיכאל בן-ארי: חיסולו של השיח' יאסין הנו עליית מדרגה בתוקפנות הישראלית כלפי העם הפלסטיני ומנהיגיו.
מיכאל בן-ארי: אי לכך הנני מבקש שהנושא יידון כהצעה דחופה על סדר-היום.
מיכאל בן-ארי: בכבוד רב, בשארה עזמי".
מיכאל בן-ארי: ניחשתם נכון.
מיכאל בן-ארי: מי שרוצה שאזכיר לו מי זה השיח' אחמד יאסין, אולי די שאזכיר את השמות סספורטס ואילן סעדון, שזה רק קצה הקרחון.
מיכאל בן-ארי: ההצעה אושרה על-ידי היושב-ראש ונערך בעניין הזה דיון בכנסת.
מיכאל בן-ארי: לצדי בעניין הזה אמורים לעמוד גם אותם כללים מאוד ברורים לגבי חופש הביטוי, שהוא נשמת אפה של הדמוקרטיה, דברים ששופטים שונים העלו בעבר.
מיכאל בן-ארי: אקרא פה כמה דברים של השופט אגרנט.
מיכאל בן-ארי: הוא אומר שזה ציפור נפשה של הדמוקרטיה, מקום של כבוד בהיכל זכויות היסוד של האדם.
מיכאל בן-ארי: הזכות לחופש ביטוי היא בעלת מעמד על-משפטי, כך אומר השופט שמגר.
מיכאל בן-ארי: הוא מהווה זכות עילאית, וכן הלאה דברים נוספים שאנחנו יכולים למצוא.
מיכאל בן-ארי: מי שירצה אפשר לפרש אפילו מדברים שגורמים לזעם ולפגיעה וכן הלאה – ואני מצטט: חופש הביטוי נועד להגן לא רק על דעות מקובלות ואהודות המושמעות ביישוב הדעת, אלא גם, ובכך עיקר מבחנו של חופש הביטוי, על דעות חריגות, מקוממות, המושמעות על רקע מאורעות מסוימים בסגנון בוטה וצורם.
מיכאל בן-ארי: מיותר לציין שלא התכוונתי להיכנס בכלל לעניין הזה.
מיכאל בן-ארי: לא פעם ראשונה שדיברתי על הרב כהנא בכנסת, ואני חושב שהרב כהנא עצמו מעולם לא הוצא מחוץ לחוק.
מיכאל בן-ארי: תנועת "כך" הוצאה מחוץ לחוק, הוא נפסל מלרוץ לכנסת.
מיכאל בן-ארי: בטח לא יותר מאשר, להבדיל, הצורר אחמד יאסין.
מיכאל בן-ארי: על כן אני לא מצליח להבין על מה נסמך היושב-ראש ריבלין בעניין הזה.
מיכאל בן-ארי: לא פעם גם אני עמדתי בעמדות כוח כלפי אנשים אחרים, ואחד הדברים שעמד לי תמיד כשהייתי צריך להחליט הוא ששיקול הדעת לא ישובש על-ידי עמדת הכוח.
מיכאל בן-ארי: לי יש החשש המאוד גדול, ששיקול הדעת פה הוזז הצדה בפני התנהגות כוחנית, התנהגות שהיא פזיזה, של היושב-ראש.
מיכאל בן-ארי: אני מבקש מוועדת הכנסת להפוך את החלטתו.
יריב לוין: לפני שאעבור לדיון, אם בכלל, אני מוכרח לומר משהו.
יריב לוין: העובדה היא שחדר הוועדה כאן הוא ריק כמעט לחלוטין, מלבד חבר הכנסת זאב שנמצא כאן מבין חברי הוועדה, ואני מוכרח לומר שאני מאוד מצטער על זה.
יריב לוין: אני חושב שהנושא הוא נושא עקרוני והוא נושא חשוב מאוד.
יריב לוין: הוא לא רק נמצא בדל"ת אמות המקרה הספציפי שמובא בפנינו.
יריב לוין: עד כמה שאני הבנתי, זה מקרה תקדימי, או לפחות כמעט תקדימי, בתחום הזה.
יריב לוין: אני אומר כבר עכשיו מראש, ואני מבקש להתנצל בפני חבר הכנסת בן-ארי בעניין הזה, שלא אקיים הצבעה בפורום הזה בסוגיה הזאת.
יריב לוין: אני אקיים דיון נוסף כאן.
יריב לוין: אני חושב שאנשים מוכרחים להגיע לכאן ומוכרחים לתת את דעתם לעניין הזה.
יריב לוין: אני לא אקיים הצבעה בפורום של שלושה חברי ועדה בסוגיה כל כך מורכבת וחשובה.
יריב לוין: אני ער לעובדה שהדבר הזה, באיזשהו מקום, מקפח את זכויותיך במובן הזה שמטבע הדברים אתה מבקש להעלות את הנושא ככל הניתן סמוך לתאריך הירצחו של הרב כהנא.
יריב לוין: נדמה לי שבעניין הזה בעצם הבקשה ועצם הרצון שלך והדרישה שלך שהנושא הזה יידון במועדו ובסמוך אתה צודק.
יריב לוין: יחד עם זאת, נדמה לי שכאשר אני צריך לשקול את שני הדברים בפורום של שניים או שלושה אנשים, לא יהיה נכון לקבל החלטה תקדימית מהסוג הזה.
יריב לוין: אני מבטיח ומתחייב שאקבע את הנושא לסדר-היום ביחד עם נושא אחר, שיהיה לי יסוד סביר להניח שהנוכחות כאן תהיה מלאה באופן שלא נצטרך לדחות את העניין הזה פעם נוספת, אלא אם במהלך הישיבה בכל זאת יגיעו לכאן חברי כנסת נוספים.
מיכאל בן-ארי: אתה לא רוצה לקיים דיון?
יריב לוין: אני כבר אומר שאני גם אאפשר לך לבוא ולומר דברים נוספים בדיון הנוסף שנקיים.
יריב לוין: לכן אני לא בטוח שיש עניין בכך שנקיים את הדיון בתצורה הזאת כרגע.
יריב לוין: אני אעשה כל מאמץ לקבוע את הדיון הזה עוד השבוע, בתיאום אתך.
יריב לוין: אני מבקש סליחה גם ממך וגם מחברי הכנסת מיכאלי וזאב, שנמצאים כאן.
יריב לוין: אני מקווה שהם יסכימו אתי שלא נכון לנהל את הדיון בסוגיה כזאת בצורה הזאת.
יריב לוין: אם תהיה סיטואציה שלא תוכל להגיע ותבקש להביא משהו בכתב, אני מתחייב גם אותו להציג כאן.
יריב לוין: בקשת יו"ר ועדת הכלכלה להעברת הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – קביעת תנאים שלא ממין העניין), התשס"ט-2009, (פ/1040/18), מוועדת חוקה, חוק ומשפט לדיון בוועדת הכלכלה
יריב לוין: אני עובר לנושא הבא לסדר-היום, בקשת יו"ר ועדת הכלכלה להעברת הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – קביעת תנאים שלא ממין העניין), התשס"ט-2009, (פ/1040/18), מוועדת חוקה, חוק ומשפט לדיון בוועדת הכלכלה.
יריב לוין: אני קורא ממכתב של יושב-ראש ועדת הכלכלה: ביום ג' בחשוון התש"ע, 21 באוקטובר 2009, החליטה מליאת הכנסת להעביר את הצעת החוק הזאת לוועדת החוקה, חוק ומשפט לשם הכנתה לקריאה ראשונה.
יריב לוין: מטרת הצעת החוק היא להילחם בתופעה של הפליה פסולה באספקת מוצרים או שירותים ציבוריים, במתן שירותים במקום ציבורי ובהפעלת מקומות ציבוריים, לרבות במתן כניסה למקום.
יריב לוין: נושא אספקת המוצרים ושירותים מצוי בתחום עניינה של ועדת הכלכלה.
יריב לוין: בהתאם לכך עוסקת גם ועדת הכלכלה בתיקונים השונים לחוק הפיקוח על מצרכים ושירותים על חקיקת המשנה שלו, כמו גם בחוק פיקוח על מחירי מצרכים ושירותים.
יריב לוין: בכנסת ה-17 החליטה מליאת הכנסת ביום 2 ביולי 2008 להעביר הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים, של חברת הכנסת שלי יחימוביץ, לוועדת הכנסת, והיא החליטה בתאריך 14 ביולי 2008 להעביר את ההצעה לוועדת הכלכלה.
יריב לוין: בהתחשב באמור לעיל, ונוכח העובדה שיושב-ראש ועדת החוקה הסכים להעביר את ההצעה לדיון בוועדת הכלכלה, ביקש יושב-ראש ועדת הכלכלה שהצעת החוק הזו תידון בפניו.
יריב לוין: יש הסכמה של ועדת החוקה, חוק ומשפט ושל המציעים.
יריב לוין: אם כך, אין בעיה.
יריב לוין: האם יש הערות או התנגדויות?
יריב לוין: ה צ ב ע ה בעד – 3 נגד – אין נמנעים – אין הבקשה אושרה פה-אחד.
יריב לוין: הנושא הראשון על סדר-היום, בקשות להוספת ממלאי מקום קבועים בוועדות הכנסת.
יריב לוין: בפני שתי בקשות, בקשה אחת של סיעת קדימה כדלקמן: ועדת הכלכלה שני ממלאי-מקום קבועים, חברי הכנסת חנא סוויד ויוליה שמאלוב-ברקוביץ; ועדת הפנים והגנת הסביבה ממלא-מקום קבוע אחד, חבר הכנסת רוברט טיבייב; ועדת החינוך, התרבות והספורט, ממלאת-מקום אחת, חברת הכנסת יוליה שמאלוב-ברקוביץ; ועדת חוקה, חוק ומשפט, ממלאת-מקום אחת, חברת הכנסת רוחמה אברהם.
יריב לוין: בקשה נוספת של סיעת הליכוד: מינוי שני ממלאי-מקום קבועים בוועדת הכספים, חברי הכנסת דני דנון וכרמל שאמה.
יריב לוין: אני מבקש להביא את הבקשות האלה לאישור.
יריב לוין: ה צ ב ע ה בעד – 3 נגד – אין נמנעים – אין הבקשה אושרה על-ידי הוועדה והיא תובא למליאה לאישור.
יריב לוין: קביעת ועדה לדיון בהצעת חוק פקודת העיריות (כהונת סגנים בעיריית ירושלים), התשס"ט-2009, של חברי הכנסת אורי מקלב, דוד רותם, אברהם מיכאלי, זאב אלקין ומשה גפני (פ/1440/18)
יריב לוין: נושא שני על סדר-היום, קביעת ועדה לדיון בהצעת חוק פקודת העיריות (כהונת סגנים בעיריית ירושלים), התשס"ט-2009, של חברי הכנסת אורי מקלב, דוד רותם, אברהם מיכאלי, זאב אלקין ומשה גפני (פ/1440/18).
יריב לוין: נשמעו בקשות להעביר לוועדת הפנים והגנת הסביבה או לוועדת החוץ והביטחון.
יריב לוין: הלשכה המשפטית המליצה להעביר לוועדת הפנים.
יריב לוין: יושב-ראש ועדת הפנים ביקש שההצעה תידון בפניו בוועדה שלו, ויושב-ראש ועדת החוץ והביטחון סבור כי הצעת החוק אינה בתחום סמכותה של ועדת החוץ והביטחון.
יריב לוין: האם מישהו מבקש להתייחס?
יריב לוין: אם כך, נעבור להצבעה.
יריב לוין: מי בעד להעביר לוועדת הפנים והגנת הסביבה?
יריב לוין: הנושא הבא על סדר-היום: ערעורו של חבר הכנסת מיכאל בן-ארי על החלטת יו"ר הכנסת לבטל את הצעתו הרגילה לסדר-היום שכבר אושרה, ודיון עקרוני בסוגיית הגבלת תוכן הנושאים שחבר כנסת רשאי להעלות במסגרת הצעה לסדר-היום.
יריב לוין: יש לנו פורום קצת יותר גדול מהפעם הקודמת.
יריב לוין: בואו נקווה שאולי בכל זאת הוא קצת יגדל, אבל נזכיר שמדובר בסוגיה עקרונית.
יריב לוין: יחד עם זאת, נדמה לי שאי-אפשר לדחות אותה מעבר להיום, ולכן אנחנו נצביע על כך היום בכל פורום שהוא.
מיכאל בן-ארי: מכורח העניין, אני נאלץ לחזור על דברים שאמרתי בפעם שעברה.
מיכאל בן-ארי: הרבה חידוש אין, הדברים הם אותם הדברים.
מיכאל בן-ארי: לפני כשבוע ביקשתי הצעה רגילה לסדר בנושא 19 שנה להירצחו של הרב כהנא.
מיכאל בן-ארי: למי שלא זוכר, הרב כהנא נרצח על-ידי סעיד נוסראת, איש אל-קעידא בארצות-הברית, בזמן של מסע הרצאות לעידוד עלייה מארצות-הברית לארץ.
מיכאל בן-ארי: הוא קרא לזה "מסע הרצאות של עליית חירום", ונרצח בארצות-הברית.
מיכאל בן-ארי: הבקשה אושרה על-ידי הנשיאות ביום שני, וכך פורסם לגבי כל התכתובת של הכנסת, עד שביום שלישי, בשעת ערב, קיבלתי טלפון ממזכיר הכנסת, מר איל ינון, שהודיע לי שיש החלטה של ריבלין בפני עצמו, שמחליט לבטל את האפשרות שלי לדבר על 19 שנה להירצחו של הרב כהנא.
מיכאל בן-ארי: אני חייב להגיד על הדבר הזה שני דברים.
מיכאל בן-ארי: קודם כל, ממידע שיש לנו מסתבר שזה נעשה בעקבות פנייה של עיתונאי, ששאל איך הוא מאפשר כזה דבר.
מיכאל בן-ארי: הדבר נעשה, כפי שאומר בהמשך, ללא שיקול דעת, ללא בדיקת העניין, בצורה של "מסלול רינגו" – אתה יוצא למסלול, יורים עליך ואז אתה מתחיל להתמודד בלי לבדוק, בלי לשקול, כמו שמתחייב מאדם במעמדו של יושב-ראש הכנסת.